《虞美人（送周监税）》
宋代·郭应祥

周郎素蕴平戎略。聊此司征榷。他人两载已辞难。君独三年、只作一朝看。

紫萸黄菊重阳后。木落秋容瘦。休斟别酒惨离裾。戚畹如今、个个有新除。

作者简介：［约公元一二二四年前后在世］字承禧，临江人。生卒年均不详，约宋宁宗嘉定末前后在世。嘉定间进士。官楚、越间。其他事迹不可考。